Paysandú (department)

Paysandú () je department nachádzajúci sa v západnej časti Uruguaja. Jeho západnú hranicu tvorí rieka Uruguaj, ktorá ho oddeľuje od Argentíny. Na severe leží department Salto, na východe Tacuarembó a na juhu Río Negro. Hlavným mestom departmentu je rovnomenné mesto Paysandú, ktoré leží na juhozápade departmentu pri rieke Uruguaj. V departmente Paysandú žije podľa sčítania ľudu z roku 2011 113 124 ľudí, zaberá plochu 13 922 km2, čo z neho robí tretí najväčší department z hľadiska veľkosti územia a súčasne jeden z najväčších uruguajských departmentov aj z hľadiska počtu obyvateľov.

Department bol vytvorený v roku 1820 a patrí tak medzi najstaršie departmenty. Jeho územie zaberalo pôvodne celú severozápadnú časť krajiny, postupne sa však v dôsledku tvorby nových departmentov zmenšoval.

 Zoznam miest a obcí v departmente 
Tabuľka zobrazuje najväčšie sídla departmentu v poradí podľa počtu obyvateľov zistených pri sčítaní ľudu v roku 2011.
 Názov Obyvateľstvo Paysandú 76 412 Nuevo Paysandú 8 578 Guichón 5 039 Chacras de Paysandú 3 965 Quebracho 2 853 San Félix 1 718 Porvenir 1 159 Piedras Coloradas 1 094 Lorenzo Geyres 774 Chapicuy 735 Gallinal 700 Orgoroso 583 Merinos 528

Referencie 

 Iné projekty 

 Externé odkazy 
 Stránka samosprávy 

Kategória:Departmenty v Uruguaji